
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00070/2014-04
12.12.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 12.12.2014. године, донела је

О Д Л У К У
о акредитацији високошколске установе

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ са седиштем у ГОСПОДАРА ВУЧИЋА 50, БЕОГРАД, ПИБ: 101732084, Матични број: 07061609,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ са седиштем у ГОСПОДАРА ВУЧИЋА 50, БЕОГРАД, је дана 15.1.2014. године поднела захтев за акредитацију  под бројем 612-00-00070/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ и предлог одлуке, достављени су Комисији за акредитацију и проверу квалитета.
Основни квантитативни подаци о установи су:
1. Број наставника на установи =42  (из уводне табеле и уједињеног обрасца)
Број наставника са пуним радним временом = 36
Број наставника са непуним радним временом =  6    
a. Број радних књижица  =  37 (прилог 6.1 – копије радних књижица)
b. Број наставника под уговором= 5
c. (број уговора = 3 , број сагласности =3 (прилог 6.3 и 6.4) 

2. Број сарадника на установи = 11 (из уводне табеле и уједињеног обрасца)
3. Број сарадника са пуним радним временом =  10
4. Број сарадника са непуним радним временом = 1
5. (број уговора = -, број сагласности = -, број са књижицом = 10
6. Број студијских програма на установи = 4 (уједињени -структура програма)
7. Укупан број студената на свим годинама= 1751 (Уводна табела, уједињени структура пр)
8. Просечно оптерећење наставника на установи = 5.98 (уједињени) 
9. Просечно оптерећење сарадника на установи =9.88  (уједињени)
10. Број наставника са укупним оптерећењем већим од 12 =  0
11. Бруто простор = 3683,8 м2 (стандард 9-табела 9.2)
12. Просечан простор по студенту =3683,8 / 1751  (бруто простор подељен са укупним бројем студената)
13. Број библиотечких јединица у установи =13.670 –табела 9.1 , уџбеници  (Табеле 10.2 i 10.3)
14. Број јединица вредне = и капиталне опреме =  (Табеле 9.3. и 9.4)
15. Рачунара за студенте =   (стандард 10 – прилог 10.2)
16. % наставе коју држе наставници запослени са пуним радним временом =   93.66% (уједињени- подаци о наставницима)
17. Ненаставно особље = 26   радника (Табела 7.1)
18. Број чланова комисије за квалитет =   (стандард 12 – табела 12.1)
Основни задаци Факултета безбедности Универзитета у Београду кao високошколскe установe из групације друштвено-хуманистичких наука, усклађени су са циљевима високог школства у Републици Србији, Законом о високом образовању и Статутом Универзитета у Београду.  Студијским програмима различитих нивоа се обухватају различити аспекти наука безбедности, односно области студија безбедности, одбране,  цивилне заштите и заштите животне средине и менаџмента људских и социјалних ресурса. "У циљу реализације задатака своје основне наставно-образовне делатности, Факултет реализује студијскe програмe основних академских студија – студије наука безбедности; дипломских академских студија – студије наука безбедности – мастер; студијски програм струковних специјалистичких студија – струковне студије безбедносног менаџмента; специјалистичке струковне студије – форензика из форензичке  из форензичке физичке хемије и менаџмента форензике на Факултету за физичку хемију и Факултету безбедности и студијски програм докторских студија – студије наука безбедности. Студијски програми су, у контексту општих активности установе, усклађени са задацима и циљевима установе и у припреми школске године се унапређује. Процес планирања обухвата релевантне показатеље квалитета рада и функционисања установе. Достављен је План рада за период 2013-2015. године усвојен на седници научно-наставног већа. Плански документи су доступни јавности и примењују се у пракси.  Установа редовно контролише испуњавање основних задатака. Достављен је извештај о раду за 2012. годину, усвојен на седници научно-наставног већа.  Установа не спроводи контролу поређењем планираних и остварених циљева и резултата рада са резултатима у претходном периоду. Статутом установе је утврђена организациона структура (oрганизационе јединице наставно-научне делатности -5 катедри; oрганизационе јединице научноистраживачке делатности - 1 институт i 5 центара; oрганизационе јединице стручних служби)  и систем управљања, са конкретизацијом овлашћења и одговорности органа управљања, стручних органа и студентског парламента. Студенти стичу квалификације које одговарају завршетку одређеног нивоа студија. Сви студијски програми наведени у листи студијских програма имају усклађену структуру одговарајуће ширине и дубине као и примерене методе учења. Достављене су одлуке од стране стручних органа свих студијских програма. Сви студијски програми усклађени су са основним задацима и циљевима Установе. Постоји јасна усаглашеност ЕСПБ бодова за сваки предмет из студијског програма.  
Pостоје утврђени критеријуми и поступци. Факултет безбедности је акредитован од стране Министарства просвете, науке и технолошог развоја Републике Србије за обављање научноистраживачке делатности од општег интереса, Одлуком бр. 021-01.17/72 од 26.03.2013. године.  Научноистраживачки рад у остварује се кроз континуирано планирање и реализацију основних, примењених и развојних истраживања, у складу са програмима и плановима посебних научноистраживачких јединица: Института за безбедносне студије, Центра за истраживање хумане безбедности, Центра за безбедносни менаџмент, Центра за истраживање сукоба, Центра за мировне студије и Иновационог центра. Број наставника и сарадника који су ангажовани у процесу наставе усклађено је са бројчаним стандардима. У установи је ангажовано 42 наставника и 10 сарадника, при чему су приложене радне књижице за 45 лица. Поједине радним књижицама нису ажуриране са изменом назива Установе, један наставник превазилази законом прописану границу од 67 година живота (Мишовић С. 18.10.1945.год.).У установи је запослено 36 наставника са 100% радног времена, а просечно оптерећење наставника на свим студијским програмима је 5,981646825.  Просечна оптерећеност сарадника износи 9,88125. Просечна оптерећеност наставног особља је у складу са стандардима.
Установа је доставила адекватну документацију на основу које се може закључити да је наставно особље квалификовано за њихова задужења. За једно ангажовано лице није доставаљен уговор о ангажовању као и сагласност високошколске установе за рад наставника на другој високошколској установи. Достављена је књига наставника за I, II нивоа и докторских студија где се може уочити да поједини наставници (Милашиновић Р., Драгишић 3.) предају на осам предмета, а наставникТрифуновић Д., има избор у звање научног сарадника ресорног министарства али нема избор у звање предметне установе. Поједини наставници немају минимално пет репрезантативних референца (Павловић З., Нејков Д., Бошњак Ј.), а поједини немају из својих предметних области ( Бодин М.-стратешки менаџмент људских и социјалних ресурса, Станојевић П.-менаџмент). Поред тога књига наставника није ажурирана у складу са променом назива установе.  Установа има  обезбеђене адекватне  услове за рад, напредак и развој наставничког особља. Величина група за предавања и вежбе одговара Допуни стандарда за акредитацију студијских програма за које је установа акредитована.
Особље које обавља библиотечке послове и послове везене за рад на информационим системима је квалификовано и оспособљено за свој рад. Особље ангажовано на  секретарским пословима и пословима студентске службе је квалификовано за послове које обавља.
Установа је дефинисала поступак за расписивање и спровођење конкурса за упис на одређене студијске програме које реализује Установа. Конкурс садржи број студената за студијски програм, услове за упис, мерила за утврђивање редоследа кандидата, начин и рокове за подношење жалбе на утврђени редослед, висину школарине коју плаћају самофинансирајући студенти и друго. Установа прати успех студента на свим студијским програмима, без посебног праћења успеха студената према појединим предметима. Поред тога Установа нема посебне анкете студената о процени објективности оцењивања. Установа нема разрађене механизме за праћења успеха студената према појединим предметима. Поред тога Установа нема посебне анкете за студенате о процени објективности оцењивања.
Факултет безбедности у свом седишту (Београд, ул. Господара Вучића бр. 50.) користи укупно 1410 м2 бруто површине. Поред овог простора на основу посебних уговора Факултет користи наставни простор од 1590 м2 у Војној академији у Београду, као и наставни простор од   410  м2  у ОШ "Краљ Петар II Карађорђевић"  (Београд, Марулићева бр. 8.) и просторије II Економске школе од 273,8 м2. Укупна површина корисног простора за извођење наставног процеса износи 3683,8 м2. С обзиром на више адреса на којима се настава тренутно одвија, којима се формално задовољавају потребни стандарди, остаје утисак о предимензионираности факултета (организационој, кадровској и великог броја самофинансирајућих студената у односу на потребе тржишта, некритичког ширења броја студијских програма диктираној према тренду интересовања и материјалним мотивима) у односу на инфраструктурне услове.   Неспорна су улагања у савремену технолошку опрему у седишту факултета (нпр. рачунарска лабораторија), али се отвара питање стања опремљености у деташираним (закупљеним) објектима.   
Библиотека Факултета безбедности (укупне површине од 77,5 м2) располаже са 13.670 библиотечких јединица из научних области (науке безбедности, право, социологија, филозофија и др.) које се директно односе на наставни процес и које обезбеђују адекватно праћење свих курсева.
"Информациона опрема и одговарајућа рачунска просторија у  седишту факултета задовољавају потребе наставе (рачунарскa учионица сa 32 рачунарa и приступом интернету, као и 4 компјутеризоване учионице са интернет прикључком и видео-пројекторима.) Могуће је коришћење услугa Конзорцијума библиотека Србије за обједињену набавку (КОБСОН), а  тиме и бесплатан приступ бројним иностраним часописима и књигама у електронском облику”
Финансијски резултати установе у оквиру београдског универзитета спадају у најбоље, што се може видети из односа сопствених прихода (63%) према буџетским приходима (37%), али се не види однос улагања у квалитет према улагањима у личне дохотке запослених. Установа има  Стратегију обезбеђења квалитета коју је усвојио Савет факултета (30.10.2012. године), као и поступке обезбеђења квалитета у складу са Стандардима. Поред тога, сва усвојена документа везана за обезбеђење квалитета доступна су јавности на веб страници Установе. Установа има израђену стратегију обезбеђења квалитета, а самовредновање се спроводи периодично а у састав чланова Комисије за обезбеђење квалитета су и два студента. Увидом у прилоге и сајт установе, може се уочити да установа има јавно објављене задатке, циљеве, статус устанобе, стратегију обезбеђења квалитета опис студијских програма и опис предмета које нуди, услове уписа и остало што је потребно студентима и потенцијалним студентима да донесу одговарајуће одлуке о свом образовању.  Листa наставника и сарадника са основим подацима о њиховим квалификацијама и ангажовању у Установи  доступна су јавности на веб страници.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ има укупно 36  наставника са пуним радним временом,  6 наставника са непуним радним временом,  11  сарадника, 3683,8  м2 бруто  простора за извођење наставе за укупно  1751 студената у седишту.
 
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архиви КАПК
	ПРЕДСЕДНИК

Проф. др  Ендре Пап

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ са седиштем у ГОСПОДАРА ВУЧИЋА 50, БЕОГРАД, ПИБ: 101732084, Матични број: 07061609, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

